*****

ΚΑΝΟΝΙΣΜΟΣ (ΕΟΚ) αριθ. 596/82 ΤΟΥ ΣΥΜΒΟΥΛΙΟΥ

της 15ης Μαρτίου 1982

περί τροποποιήσεως του καθεστώτος εισαγωγής ορισμένων προϊόντων καταγωγής ΕΣΣΔ

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι με τον κανονισμό (ΕΟΚ) αριθ. 925/79 του Συμβουλίου της 8ης Μαΐου 1979 περί του κοινού καθεστώτος εισαγωγών από χώρες κρατικού εμπορίου (1) καθορίστηκε ο κατάλογος των προϊόντων των οποίων η εισαγωγή στην Κοινότητα δεν υπόκειται σε ποσοτικούς περιορισμούς·

ότι με τον κανονισμό (ΕΟΚ) αριθ. 3286/80 του Συμβουλίου της 4ης Δεκεμβρίου 1980 περί των καθεστώτων εισαγωγής από χώρες κρατικού εμπορίου (2), το παράρτημα ΙΙΙ του οποίου τροποποιήθηκε με την απόφαση 81/248/ΕΟΚ της Επιτροπής (3), καθορίσθηκε μεταξύ άλλων ο κατάλογος των προϊόντων των οποίων η θέση σε ελεύθερη κυκλοφορία σε ορισμένα Κράτη μέλη υπόκειται σε ποσοτικούς περιορισμούς·

ότι με την απόφαση 81/1065/ΕΟΚ του Συμβουλίου της 15ης Δεκεμβρίου 1981 περί τροποποιήσεως των ποσοστώσεων εισαγωγής που καθορίσθηκαν έναντι των χωρών κρατικού εμπορίου με την απόφαση 80/1278/ΕΟΚ, για το έτος 1982 (4), καθορίσθηκαν οι ποσοστώσεις εισαγωγής που θα ανοιχθούν το 1982 από τα Κράτη μέλη έναντι των τρίτων χωρών όσον αφορά ορισμένα προϊόντα·

ότι τα συμφέροντα της Κοινότητος απαιτούν τη μείωση των εισαγωγών της από την ΕΣΣΔ·

ότι ο παρών κανονισμός δεν θα πρέπει να επηρεάσει ούτε τους τίτλους εισαγωγής που χορηγήθηκαν ούτε τις υποχρεώσεις που ανελήφθησαν πριν από την έναρξη ισχύος του,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τη θέση σε ελεύθερη κυκλοφορία των προϊόντων καταγωγής ΕΣΣΔ που παρατίθενται στο παράρτημα Ι απαιτείται προσκόμιση αδείας εισαγωγής.

Οι άδειες εισαγωγής χορηγούνται από τα Κράτη μέλη εντός ετησίου ορίου ίσου προς το 75 % των ποσοτήτων που τέθηκαν σε ελεύθερη κυκλοφορία στο έδαφός τους το 1980.

2. Οι ποσοστώσεις που καθορίσθηκαν με την απόφαση 81/1065/ΕΟΚ για τα προϊόντα καταγωγής ΕΣΣΔ που παρατίθενται στο παράρτημα ΙΙ μειώνονται κατά 50 %.

3. Οι άδειες εισαγωγής που αφορούν τα προϊόντα που παρατίθενται στο παράρτημα ΙΙ, καταγωγής ΕΣΣΔ, των οποίων η θέση σε ελεύθερη κυκλοφορία υπόκειται σε ορισμένα Κράτη μέλη σε ποσοτικούς περιορισμούς, σύμφωνα με τον κανονισμό (ΕΟΚ) αριθ. 3286/80, και για τα οποία δεν έχουν προβλεφθεί ποσοστώσεις στην απόφαση 81/1065/ΕΟΚ, χορηγούνται από τα σχετικά Κράτη μέλη εντός ετησίου ορίου ίσου προς το 50 % των ποσοτήτων που τέθηκαν σε ελεύθερη κυκλοφορία στο έδαφός τους το 1980.

4. Η θέση σε ελεύθερη κυκλοφορία των προϊόντων που απαριθμούνται στο παράρτημα ΙΙ, καταγωγής ΕΣΣΔ, με εξαίρεση εκείνα που αναφέρονται στις παραγράφους 2 και 3, υπόκειται σε ποσοτικούς περιορισμούς. Οι άδειες εισαγωγής χορηγούνται από τα Κράτη μέλη εντός ετησίου ορίου ίσου προς το 50 % των ποσοτήτων που τέθηκαν σε ελεύθερη κυκλοφορία στο έδαφός τους το 1980.

Άρθρο 2

Ο κανονισμός (ΕΟΚ) αριθ. 3286/80 δεν εφαρμόζεται όσον αφορά το καθεστώς εισαγωγής που καθορίζεται στον παρόντα κανονισμό.

Άρθρο 3

Τα Κράτη μέλη ανακοινώνουν χωρίς καθυστέρηση στην Επιτροπή τις ποσοστώσεις που ανοίγονται έναντι της ΕΣΣΔ σύμφωνα με το άρθρο 1.

Άρθρο 4

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός δεν εμποδίζει, εντούτοις, τη θέση σε ελεύθερη κυκλοφορία των προϊόντων που αναφέρονται ανωτέρω, η οποία θα πρέπει να πραγματοποιηθεί δυνάμει τίτλων εισαγωγής που έχουν χορηγηθεί πριν από την έναρξη ισχύος του, ούτε τη θέση σε ελεύθερη κυκλοφορία των ιδίων προϊόντων που θα πρέπει να εισαχθούν εις εκτέλεση συμβάσεων που έχουν συναφθεί πριν από την εν λόγω ημερομηνία. Ο παρών κανονισμός δεν εμποδίζει, επίσης, τη θέση σε ελεύθερη κυκλοφορία των προϊόντων τα οποία διακινούνται προς την Κοινότητα, εφόσον δεν είναι δυνατό να αλλάξει ο προορισμός τους.

Ο παρών κανονισμός εφαρμόζεται μέχρι τις 31 Δεκεμβρίου 1982. Πριν από την ημερομηνία αυτή, το Συμβούλιο, κατόπιν προτάσεως της Επιτροπής, θα εξετάσει τη σκοπιμότητα της παρατάσεως της ισχύος καί, ενδεχομένως, της τροποποιήσεως του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 15 Μαρτίου 1982.

Για το Συμβούλιο

Ο Πρόεδρος

W. DE CLERCQ

(1) ΕΕ αριθ. L 131 της 29. 5. 1979, σ. 1.

(2) ΕΕ αριθ. L 353 της 29. 12. 1980, σ. 1.

(3) ΕΕ αριθ. L 115 της 27. 4. 1981, σ. 1.

(4) ΕΕ αριθ. L 390 της 31. 12. 1981, σ. 1.

ΠΑΡΑΡΤΗΜΑ Ι

Προϊόντα που αναφέρονται στο άρθρο 1 παράγραφος 1

1.2 // // // Κώδικας

NIMEXE (1980)

// Συνοπτική περιγραφή του εμπορεύματος

// // // 03.03-43 // Γαρίδες // 05.14-00 // Άμβρα // 16.04-11 // Χαβιάριον // 31 // Κονσέρβες σολομών // 98 // Κονσέρβες ιχθύων // 50.03-10 // Απορρίμματα μετάξης κλπ., μη εκτενισμένα, ουχί λαναρισμένα // 56.03-11 // Απορρίμματα υφαντικών ινών εκ πολυαμιδίων // 13 // Απορρίμματα υφαντικών ινών εκ πολυεστέρων // 71.01-10 // Μαργαρίται καλλιεργείας // 71.02-97 // Αδάμαντες κατειργασμένοι δια μη βιομηχανικάς χρήσεις // 73.38-98 // Είδη υγιεινής και μέρη αυτών // 84.36-91 // Μηχαναί δια την κλώσιν και συστροφήν των υφαντικών υλών // 84.37-18 // Ιστοί υφάνσεως άνευ σαΐτας, έτεροι εκείνων οι οποίοι προορίζονται δια την ύφανσιν κορδελών και ιμάντων // 85.01-24 // Κινητήρες κοινοί, ισχός μεγαλυτέρας των 0,05 kW // 85.21-18 // Σωληνωταί λυχνίαι δι' ασπρόμαυρους δέκτας τηλεοράσεως // 87.07-21 // Οχήματα εφοδιασμένα με ηλεκτρικό κινητήρα και με σύστημα ανυψώσεως // 90.05-20 // Διόπτραι (κυάλια) μετά πρισμάτων // 91.04-56 // Εγερτήρια, εξαιρέσει των εγερτηρίων ταξιδίου // 92.01-11 // Κλειδοκύμβαλα ορθά // //

ΠΑΡΑΡΤΗΜΑ ΙΙ

Προϊόντα που αναφέρονται στο άρθρο 1 παράγραφοι 2, 3 και 4

1.2 // // // Κώδικας

NIMEXE (1980)

// Συνοπτική περιγραφή του εμπορεύματος

// // // // // 32.05-10 // Συνθετικαί οργανικαί χρωστικαί ύλαι // 39.02-03 // Πολυαιθυλένιον παρεσκευασμένον δι' εκθλιψιν, ειδικού βάρους μικροτέρου του 0,94 // 43 // Χλωριούχον πολυβινύλιον ουχί δι' εκθλιψιν // 40.02-61 // Πολυβουταδιένιον-στυρόλιον // 63 // Πολυβουταδιένιον // 80 // Σίς-ισοπροπυλένιον // 41.02-14 // Σκύτη και δέρματα βοοειδών εξαιρέσει των μόσχων // 44.11-30 // Πλάκες-διαφράγματα (Panneaux) σκληραί // 90 // Πλάκες-διαφράγματα (Panneaux) κατειργασμέναι, σκληραί // 44.15-39 // Φύλλα εκ ξύλου, πολύστρωτα αντικολλητά με ψυχήν // 80 // Φύλλα εκ ξύλου επικολλητά απλά ή πολύστρωτα αντικολλητά, ξυλεία φέρουσα διακοσμήσεις δια σκιών ή ψηφιδωμάτων ή δι' εγκεκολλημένων ποικιλμάτων // 44.18-11 // Ξυλεία υπό την ονομασίαν «τεχνητή», αποτελούμενη από ροκανίδια, πριονίδια, ξυλώδη απορρίμματα και άλευρον ξύλου // // // Κώδικας

NIMEXE (1980)

// Συνοπτική περιγραφή του εμπορεύματος

// // // // 48.01-15 // Χάρτης kraft δι' επικάλυψιν // 65 // Χάρτης εφημερίδων // 75 // Χάρτης ημιχημικός δια ράβδωσιν // 84 // Χάρται και χαρτόνια αποτελούμενα εκ πολλών στρωμάτων // 93 // Χάρται // 56.03-21 // Απορρίμματα τεχνητών υφαντικών ινών εκ βισκόζης // 58.01-11 // Τάπητες, των οποίων η θυσανωτή επιφάνεια αποτελείται εκ νημάτων δεδεμένων δια κόμβων ή απλώς περιελιγμένων εις τα νήματα του στήμονος, περιέχοντες κατά μέτρον στήμονος 350 σειράς ή ολιγώτερον // 13 // Τάπητες, των οποίων η θυσανωτή επιφάνεια αποτελείται εκ νημάτων δεδεμένων δια κόμβων ή απλώς περιελιγμένων εις τα νήματα του στήμονος, περιέχοντες κατά μέτρον στήμονος άνω των 350 και έως 500 σειράς // 17 // Τάπητες, των οποίων η θυσανωτή επιφάνεια αποτελείται εκ νημάτων δεδεμένων δια κόμβων ή απλώς περιελιγμένων εις τα νήματα του στήμονος, περιέχοντες κατά μέτρον στήμονος άνω των 500 σειρών // 70.05-10 // Ύαλοι, λεγόμεναι «κηπουρικής» // 61

63

65

// Ύαλος, κεχρωσμένη εις την μάζαν ή με στρώσιν απορροφητικήν ή αντανακλαστικήν, διαφόρου πάχους // 76.01-11 // Αργίλιον ακατέργαστον, ουχί εις κράμα // 15 // Κράματα εξ ακατεργάστου αργιλίου // 84.15-18 // Ψυγεία οικιακής χρήσεως, ηλεκτρικά, δια συμπιέσεως . . . // 84.62-11 // Τριβείς ένσφαιροι (με μπίλλιας) // 17 // Τριβείς μετά κωνικών κυλίνδρων (ρουλό) // 85.01-31 // Κινητήρες πολυφασικοί, ισχύος 0,75 kW η μικροτέρας // 33 // Κινητήρες πολυφασικοί ισχύος πλέον των 0,75 kW εως 7,5 kW συμπεριλαμβανομένων // 85.15-27 // Συσκευαί λήψεως τηλεοράσεως ασπρόμαυραι // 87.01-51 // Γεωργικοί ελκυστήρες, εξαιρέσει των χειροδηγουμένων ελκυστήρων, και ελκυστήρες δασών, τροχοφόροι, καινουργείς με κινητήρα ισχύος 25 kW η μικροτέρας // 54 // Παρομοίως, με κινητήρα ισχύος πλέον των 37 kW εως 59 kW συμπεριλαμβανομένων // 59 // Παρομοίως, με κινητήρα ισχύος πλέον των 59 kW // 94.01-41 // Καθίσματα εκ ξύλου μη καμπυλωμένου, μη πληρούμενα μετά γναφάλων // 50 // Καθίσματα εκ ξύλου, πληρούμενα μετά γναφάλων // 97.03-05 // Αθύρματα και μικρογραφίαι μοντέλων // 59 // Αθύρματα και μικρογραφίαι μοντέλων όχι προς συναρμολόγησιν, εκ τεχνητών πλαστικών υλών // //